《祭张公洞二首（一本作排律一首）》
唐代·皇甫冉

尧心知稼穑，精意绕山川。风雨神祇应，笙镛诏命传。

沐兰祇扫地，酌桂伫灵仙。拂雾陈金策，焚香拜玉筵。

云开小有洞，日出大罗天。三鸟随王母，双童翊子先。

何时种桃核，几度看桑田。倏忽烟霞散，空岩骑吏旋。

作者简介：皇甫冉，字茂政。约唐玄宗开元五年（公元717年）出生，卒于唐代宗大历五年（公元770年），润州（今镇江）丹阳人，著名诗人。先世居甘肃泾州。天宝十五年进士。曾官无锡尉，大历初入河南节度使王缙幕，终左拾遗、右补阙。其诗清新飘逸，多飘泊之感。